༄༅༅། །གསོལ་མཆོད་ལྷུན་གྲུབ་བདེ་བ་ཞེས་
བྱ་བ་བཞུགས་སོ།
༄༅། །ཧཱུཾ ལྷུན་འགྲུབ་བདེ་བ་ཆེན་པོའི་ཕོ་བྲང་ནས། །བླ་མ་ཡི་དམ་ཆོས་
ལུང་མ་དང་། །ཁྱད་པར་ཐུགས་ཀྱི་རྒྱལ་བོ་འཁོར་དང་བཅས། །སྤྱན་འདྲེན་
མཆོད་པའི་གནས་འདིར་ད་ཚུར་བྱོན། །ཡང་དགོས་བླ་མགྲིན་གཙུག་ལག་ཁང་
ཆེན་ནས། །བཙན་རྒོད་ཆེན་པོ་བྱམས་པ་དར་རྒྱས་པ། །བཀའ་བློན་གཡའ་བཟང་
འཁོར་བཅས་སྤྱན་འདྲེན་ན། །ཁས་བླངས་ཇི་བཞིན་བྱོན་ལ་མཐུན་རྐྱེན་སྒྲུབས། །
ཧཱུཾ ཁྲག་གི་ཨརྒ་དབང་བོའི་མེ་ཏོག་གཡོ། །ཤ་ཆེན་དུད་སྤྲིན་ཚིལ་ཆེན་སྒྲོན་མེ་
འཕྲེང་། །ཁྲག་ཞག་དྲི་ཆབ་དོན་སྙིང་ཞལ་ཟས་སྤུངས། །རྐང་གླིང་ལ་སོགས་རོལ་
མོའི་བྱེ་བྲག་གིས། །བསྟེན་པའི་སྲུང་མ་གཉན་པོའི་ཐུགས་དམ་བསྐངས། །གཞན་
ཡང་ཕྱི་ནང་གསང་བའི་དམ་རྫས་དང་། །རི་རབ་གླིང་བཞི་གླིང་ཕྲན་ཉི་ཟླ་སོགས། །
ཁྱོད་ཉིད་དགྱེས་བྱེད་མ་ཚང་མེད་པ་ཚོགས། །དངོས་སུ་བཤམས་དང་ཡིད་ཀྱིས་
སྤྲུལ་བ་ཡིས། །བསྟེན་པའི་སྲུང་མ་གཉན་པོའི་ཐུགས་དམ་བསྐངས། །ཧཱུཾ ཆོས་
ཀུན་རང་བཞིན་མཁའ་ལྟར་རྣམ་དག་ཡང་། །འཇའ་ཚོན་ལྟར་བཀྲ་སྣ་ཚོགས་ཆོ་
འཕྲུལ་གྱིས། །ལས་བཞི་ཐོགས་པ་མེད་པར་སྒྲུབ་མཛད་པའི། །སྤྲུལ་བའི་ཆོས་
362

རྒྱལ་འཁོར་དང་བཅས་ལ་བསྟོད། །ཁྱད་པར་བཙན་རྒོད་བྱམས་པ་དར་རྒྱས་པ། །
ཕྱག་གཡས་མདུང་དར་འཕྱང་ཞིང་གཡོན་པ་ཡིས། །དགྲ་སྙིང་འཛིན་ཞིང་བསེ་
།
ཁྲབ་བསེ་རྨོག་ཅན། །བཀའ་བློན་གཡའ་བཟང་འཁོར་དང་བཅས་ལ་བསྟོད།
མདོར་ན་བདག་ཅག་མི་ནོར་དགོན་སྡེ་ཡིས། །རྐྱེན་ངན་བར་ཆད་ཐམས་ཅད་སེལ་
བ་དང་། །མཐུན་རྐྱེན་ཆོས་སྲིད་དཔལ་འབྱོར་མ་ལུས་པ། །འབད་མེད་ཡིད་བཞིན་
འགྲུབ་པའི་བཀྲ་ཤིས་སྩོལ། །ཅེས་བླ་མགྲིན་གཙུག་ལག་ཁང་གི་སྲུང་བཙན་བྱམས་པ་དར་
རྒྱས་ཀྱིས་གསོལ་མཆོད་འདི་འདྲ་དགོས་ཞེས་དེའི་གྲྭ་བ་ཨེམ་ཆི་དགེ་སློང་བློ་བཟང་དམ་ཆོས་ཞེས་
པས་བསྐུལ་བའི་ངོར། གོང་མའི་ལུང་གིས་ཧུའི་ཨུ་ཆན་ཞི་ཨེར་ཏི་ནི་ནོ་མོན་ཧན་དགའ་ལྡན་ཤི་
རེ་ཐུ་ཧོ་ཐོག་ཐུར་གྲགས་པས་སྦྱར་བའི་ཡི་གེ་བ་ནི་དགེ་ཚུལ་ཡོན་ཏན་ནོ། ། ། །བཀྲ་ཤིས། །
, ''
363